open-index/open-wikipedia-markdown huggingface dataset:
Antarktisplatået

**Antarktisplatået** (også kalt **Sydpolplatået** og **Polarplatået**, på norsk gjerne kalt **Kong Håkon VII Vidde**) er et stort område sentralt på det antarktiske kontinent. Området inkluderer Sydpolen og strekker seg over 1000 km i østlig retning innover Dronning Maud Land og Australian Antarctic Territory. Platået ligger gjennomsnittlig på om lag 3000 moh. Kombinasjonen av områdets høyde og breddegrad medfører at Antarktisplatået har klodens laveste temperaturer.

Platået ble oppdaget av Robert Falcon Scott på Discovery-ekspedisjonen i 1903, mens Ernest Shackleton var førstemann på selve polplatået under Nimrod-ekspedisjonen i 1909 og navnga det *King Edward VII Plateau*. Roald Amundsen navnga sydpolsletta *Kong Haakon VII's vidde* til ære for kong Haakon da han nådde Sydpolen som førstemann 14. desember 1911. Ingen av disse navnene har senere blitt internasjonalt akseptert, men det norske navnet har en viss bruk i Norge – selvfølgelig med et ikke lite snev av nasjonal stolthet. Se nedenfor.

Det ligger en rekke forskningsstasjoner her:

## «Kong Håkon VII Vidde»
Roald Amundsen ga Antarktisplatået navnet «Kong Håkon VII Vidde» da han som førstemann nådde polpunktet den 14. desember 1911 (opprinnelig *Kong Haakon VII's vidde*). Navngivningen ble meddelt kong Haakon VII i brevs form, og Amundsen gjorde også krav på området som norsk besittelse. Dette kravet ble senere avvist av den britiske regjering, i det man hevdet at Ernest Shackleton allerede i 1909 hadde vært oppe på polplatået og tatt dette i besittelse for Storbritannia, da under navnet *King Edward VII Plateau*. Nimrod-ekspedisjonen nådde lengst syd på 88°23'S, 180 km fra polpunktet før de måtte vende om. Det norske kravet ble ikke gjentatt, men deler av området ligger innenfor sektoren som senere ble erklært som norsk Dronning Maud Land. Hverken det norske eller britiske navnet fikk gjennomslag, og det internasjonalt anerkjente navnet for polområdet er Antarktisplatået.

## Referanser


## Eksterne lenker
* 
*
Åke Seyffarth

**Karl Åke Seyffarth** (født 15. desember 1919 i Stockholm, død 1. januar 1998 i Mora) var en svensk skøyteløper. Han vant gull på 10&nbsp;000 meter og sølv på 1500 meter (etter Sverre Farstad) under OL 1948.

Han vant europamesterskapet 1947, det første offisielle internasjonale mesterskapet som ble arrangert etter andre verdenskrig, og samme år tok han bronse i verdensmesterskapet.

## Andre OL-meritter
* 1948  St. Moritz - delt 11.-plass i hurtigløp på skøyter, 500 meter  Sverige

## Referanser


## Litteratur
* 

## Eksterne lenker
* 
*
Eldbjørg Ribe

**Eldbjørg Ribe** (født 28. november 1947 i Oslo) er en norsk tegner og illustratør. Hun har studert kunsthistorie og har dessuten tegneutdanning fra Statens lærerskole i forming Notodden og Westerdals Reklameskole. 

Elbjørg Ribe har levert poengterte og humoristiske tegninger til en rekke aviser, tidsskrifter og bøker. Hun har også hatt flere utstillinger. Tegnestilen kjennetegnes av humørfylte figurer i klar strek, prikketeknikk og mettede farger.

## Referanser


## Eksterne lenker

* Eldbjørg Ribe presentert på Tegnekompaniets nettsider
Sikorsky S-43

**Sikorsky S-43** er et tomotors, 18-seters amfibiefly.
Det var konstruert av Igor Sikorsky og produsert hos Vought-Sikorsky Aircraft Division of the United Aircraft Corporation of Stratford, i Connecticut, USA.
Antall produserte fly skal ha vært 39 stk. Største kjente enkeltordre kom fra Pan American World Airways, med 14 fly.

Det er i dag tre kjente Sikorsky S-43 igjen på museer i USA. Kun 3 fly er rapportert havarert eller forulykket

## «Valkyrien»

Det Norske Luftfartsselskap anskaffet i 1936 ett fly som ble registrert LN-DAG og fikk navnet «Valkyrien». Anskaffelsen var gjort for den planlagte rute Norge – USA via Island i samarbeid med Pan Am som skulle ha startet sommeren 1936, basert på en avtale inngått mellom Bernt Balchen på vegne av DNL og Juan Trippe på vegne av Pan Am, hvor DNL skulle besørge flyvningen Bergen – Reykjavík og Panair strekningen Reykjavík – New York.

DNL fikk oveta en av de 14 *S-43* som skulle leveres til Pan Am.  Flyet ble skipet til Norge i deler og satt sammen her, og registrert i Norges luftfartøyregister som LN-DAG.

Ruten kom ikke stand da Panair gikk fra avtalen, og DNL ble sittende igjen med en maskin som de ikke hadde trafikkmessig behov for. Så snart flyet var satt sammen og registret ble det fløyet til Malmö for å settes i opplag i påvente av at DNL fant en kjøper. «Valkyrien» ble solgt til et fransk selskap 14. september 1939 og ble registret F-AREX og satt inn i ruter i fransk Vest-Afrika. Siste kjente opplysninger er at flyet ble tatt ut av tjeneste 26. mai 1946.

## Eksterne lenker
* Sikorski S-43
* Flere foto av S-43 (modellfly)
Olav Rasch

**Olav Gulbrand Løkting Rasch** (født 30. mai 1920 i Oslo, død 26. mai 2002 i Bodø) var en norsk bryggerimester og politiker (H).

Han ble født i Oslo som sønn av bryggerimester Gudbrand Rasch og Ingeborg Marie Warland. Olav Rasch var bryggerimester ved Nordlandsbryggeriet i Bodø, hvor han fant opp Eventyrbrusen. Han var formann i Bodø Høyre fra november 1959 til oktober 1963.

Rasch var medlem av Den Norske Frimurerorden. Han var den første ordførende mester i Bodø Stewardsloge fra 31. januar 1986 til 29. januar 1993.

## Eksterne lenker
* Bodø Høyre
Torghatten Midt

**Torghatten Midt AS,** inntil 2022 **FosenNamsos Sjø AS**, er et norsk transportselskap som inngår i Torghattenkonsernet. Selskapet driver ferje- og hurtigbåtsamband i Midt-Norge og Hordaland.

Selskapet ble etablert 11. september 2008 som en videreføring av den sjøverts virksomhet i daværende Fosen Trafikklag og Namsos Trafikkselskap (NTS), som fortsatt eier 33&nbsp;% av selskapet. Flåten består av 14 ferjer og åtte hurtigbåter. Selskapets hovedkontor ligger i Trondheim, og selskapet har avdelingskontorer i Namsos og Austevoll. Selskapet hadde i 2010 ca. 230 ansatte. Den 1. mars 2022 fusjonerte selskapet med Torghatten Trafikkselskap og endret navn fra FosenNamsos Sjø til Torghatten Midt.

## Historie
Fra 2011 til 2018 hadde FosenNamsos Sjø ansvaret for rutene Hufthamar–Krokeide og Husavik–Sandvikvåg.

### Rederiets flåte

**Ferjer**

## Referanser


## Litteratur
*Gerd Søraa: *Fra Fosenske Damp til Torghatten ASA : 125 år over sjø og land*. Trondheim 2011 

## Eksterne lenker
* 
* Batteri og brenselcelle kan kutte utslipp fra hurtigbåter
Byggesystem

Et **byggesystem** er en bit programvare som bygger annen programvare, det vil si kompilerer, linker og gjør andre ting forbundet med byggeprosessen.

De to vanligste verktøyene som kalles i byggeprosessen er kompilatoren – oversetter kildekode til objektkode – og lenkeren – lenker sammen objektkode til et kjørbart program.

Byggesystemet kan gjøre andre, forhåndsdefinerte ting for hver komponent som skal bygges, eller være utvidbart så det kan gjøre brukerdefinerte handlinger.  Eksempler kan være at det interakterer med versjonskontrollsystemet for å sjekke ut og inn filer og finne riktig versjon av filer, at det kopierer filer fra et sted til et annet eller at det sender en e-post til den som er ansvarlig for byggingen når prosessen er ferdig eller har støtt på et problem.

Byggesystemer i bruk i 2005 inkluderer Ant, som er et *[[open source]]*-system basert på Java, MSBuild, som er Microsofts nyeste byggesystem, og xconfig, som brukes for å bygge Linux-kjernen.

## Se også
*Make

## Eksterne lenker
* Prosjektsiden til NAnt, et ''open source''-byggesystem (engelsk)
Livestrong-armbånd

**Livestrong-armbåndet** er et gult armbånd laget av Nike og introdusert av den tidligere kreftrammede syklisten Lance Armstrong sommeren 2004. Båndet ble etablert som en del av utdanningsprogrammet «Wear Yellow Live Strong» for å hjelpe kreftrammede ofre og bidra til økt kreftforskning. Båndet ble solgt i pakker på 10, 100 eller 1&nbsp;200 bånd for å skaffe fem millioner dollar til Lance Armstrong Foundation (nå Livestrong Foundation). Båndene ble solgt enkeltvis for 1 dollar per stk. Den gule fargen var valgt fordi den er en viktig farge i profesjonell sykling.

Båndet ble ekstremt populært i USA ved slutten av sommeren 2004, de første kjendisene som bar båndet var deltakerne i Tour de France 2004. Personligheter som John Kerry, skuespiller Matt Damon, og andre idrettsutøvere i OL i Athen 2004 hadde et bånd. Dette kan være en av grunnene til at båndene ble mote.

Armbåndene er gule og lagd av silikon, med påskriften "LIVE**STRONG**". I mai 2005 hadde over 50 millioner armbånd blitt solgt, og til sammen 87 millioner da samarbeidet mellom Livestrong Foundation og Nike ble avsluttet i 2013.

Det finnes også andre armbånd som går til veldedighet som det hvite MAKE POVERTY HISTORY som har som mål å slette u-landsgjelden, og det svarte og hvite STAND UP SPEAK UP som markedsføres av Nike og er mot rasisme.

Etter at Lance Armstrong i 2012 mistet alle medaljene i Tour de France på grunn av doping, klipte enkelte opp det gule Livestrong-armbåndet i protest mot svindelen hans. Nike brøt alt samarbeid med Lance Armstrong i oktober 2012. 28. mai 2013 kunngjorde Livestrong Foundation at deres samarbeid med Nike var brutt.

## Referanser


## Eksterne lenker
* Hjemmeside for Lance Armstrong Foundation
* Livestrongs offisielle hjemmeside
Julius Skutnabb

**Julius «Julle» Ferdinand «Skuti» Skutnabb** (født 12. juni 1889 i Helsingfors, død 26. februar 1965 samme sted) var en finsk skøyteløper. Han deltok i sitt første verdensmesterskap i 1914, men fikk karrieren avbrutt på grunn av første verdenskrig (1914–1918) og den finske borgerkrigen i 1918.

Han kom tilbake etter krigen og vant gull på 10&nbsp;000&nbsp;meter og sølv på 5&nbsp;000&nbsp;meter i de første olympiske vinterlekene i Chamonix i 1924. Samme år kom han på tredjeplass i verdensmesterskapet på hjemmebane i Helsingfors. 

I 1926 kunne han feire en ny triumf i Chamonix, der han nå vant europamesterskapet.

I OL 1928 i St. Moritz tok han igjen sølvmedalje på  meter. På dette tidspunktet var han nesten 39 år gammel, og er fremdeles tidenes eldste medaljevinner i hurtigløp på skøyter.
 
## OL-medaljer
* 1924  Chamonix -  **Gull** i hurtigløp på skøyter, 10 000 meter
* 1924  Chamonix -  Sølv i hurtigløp på skøyter, 5 000 meter
* 1928  St. Moritz -  Sølv i hurtigløp på skøyter, 5 000 meter
* 1924  Chamonix -  Bronse i hurtigløp på skøyter, Sammenlagt

## Referanser


## Eksterne lenker
* 
*
Sigvard Ericsson

**Johan Sigvard «Sigge» Ericsson** (født 17. juli 1930 i Alanäs, død 2. november 2019 i Östersund) var en svensk skøyteløper. I 1955 vant han både europamesterskapet i Falun og verdensmesterskapet i Moskva. For disse prestasjonene ble han tildelt Svenska Dagbladets gullmedalje.

I OL 1956 vant han gull på 10&nbsp;000&nbsp;m, foran Knut Johannesen og Oleg Gontsjarenko.

I årene 1954 og 1956 kom han på tredjeplass i EM.

## Personlige rekorder

## Referanser


## Litteratur
* 
* 
* 

## Eksterne lenker
* 
*  Sigvard Ericsson på www.isu.html.infostradasports.com
* 
* 
* 
;Bilder
*  Bilder av Sigvard Ericsson  på Jamtli.com
Ingerlise Karlsen Kongsgaard

**Ingerlise Karlsen Kongsgaard** (født 1947) er en norsk illustratør og organisasjonskvinne.

Kongsgaard har bachelor-grad i grafisk design og illustrasjon fra England der hun studerte fra 1972 til 1976. Hun har siden arbeidet med bokomslag, skolebøker, tidsskrifter, reklame og emballasjedesign. Særlig utbredt ble hennes mange detaljerte forsideillustrasjoner for Gyldendal og Pax forlag på 1980-tallet. Ingerlise Kongsgaard har også vært aktiv i det organiserte fagmiljøet, blant annet som medstifter av Norsk illustratørforbund i 1983, som utstillingsansvarlig i Grafill og aktivt medlem i IBBY Norge. I 2008 ble hun tildelt Norsk illustrasjonsfonds æresstipend for å ha stiftet Grafills årlige billedbokutstilling i 1998. 

Kongsgaard har blant annet illustrert bildebøkene *Lotte på loftet* (1992) skrevet av Karin Bang og *Lilletrollet* (1997) av Tor Åge Bringsværd*.

Ingerlise Kongsgaard var gift med den engelske illustratøren [[Bernard Blatch]] frem til hans død i 2019. Hun bor på [[Haslum]] utenfor Oslo.

== Eksterne lenker ==
* [http://www.nb.no/utlevering/nb/1e07a6c63d5f6cfe93b42ebcbb0eaf33#&struct=DIV48 Tor Åge Bringsværd: *The Little Troll'' -barnebok illustrert av Ingerlise Kongsgaard 1997 (digital faksimileutgave)]
Mesterligaen 2003/2004

**[[Mesterligaen i fotball for menn]] 2003/04** ble arrangert av UEFA. Mesterligaen er Europas mest prestisjetunge fotballturnering for klubblag.

## Kvalifisering
### 1. runde

### 2. runde

### 3. runde

## Gruppespillet
### Gruppe A

### Gruppe B

### Gruppe C

### Gruppe D

### Gruppe E

### Gruppe F

### Gruppe G

### Gruppe H

## Sluttspill
### Åttendedelsfinaler

### Kvartfinaler

### Semifinaler

### Finale
Grafill

**Grafill – norsk organisasjon for visuell kommunikasjon** er en interesseorganisasjon for alle som arbeider eller utdanner seg innen design og illustrasjon. 

Grafills 1700 medlemmer tilbyr tjenester innen blant annet grafisk design, illustrasjon, animasjon, tegneserieskaping, tjenestedesign og digital design. Grafills viktigste oppgave er å styrke medlemmers rammebetingelser og skape arenaer for inspirasjon, engasjement og faglig fellesskap.

## Organisasjon og aktiviteter
Administrasjonen ligger i Oslo, og flere lokallag og faggrupper er tilknyttet. Lene Renneflott er daglig leder.

Organisasjonen står bak prisene Årets vakreste bøker, Visuelt, Bokkunstprisen og Klassikerprisen.

## Historikk
Grafill ble etablert i 1991 som en sammenslåing av de to organisasjonene *Norske Grafiske Designere* (forkortet NGD), stiftet som *Yrkestegnernes Forening* i 1937 og omdøpt til *Norske Yrkestegnere* fra 1946, og *Norsk Illustratørforbund* (NIF), stiftet i 1983. 

Morten Berner var Grafills leder fra starten i 1991 til 2005.  

Fra 1992 til 2011 ga Grafill ut et fagtidsskrift som først het *Grafisk&nbsp;Design*, deretter *Visuelt* og til slutt *[[Snitt (tidsskrift)|Snitt]]* – tidsskriftet ble lagt ned i 2011.

## Se også

* Tegnerforbundet, norsk forening for tegnere stiftet i 1916
* Norske Grafikere, forening for billedkunstnere som arbeider med grafikk, stiftet i 1919

## Eksterne lenker
* 
*
Pål Gerhard Olsen

**Pål Gerhard Olsen** (født 1. november 1959 i Bergen) er en norsk forfatter og litteraturkritiker. Olsen er utdannet cand.mag. med fagene sosiologi, norsk og litteraturvitenskap og har dessuten studert ved forfatterstudiet ved Høgskolen i Telemark – Bø. Han er bosatt i Asker. Olsen er gift og har to barn.

Olsen debuterte i 1985 med romanen *Svart, svart – og et tynt lag hvitt*. Han har utgitt romaner, ungdomsromaner og skuespill. Som krimforfatter er privatetterforskeren Aron Ask hans gjennomgangsfigur i hittil 8 bøker: *Mørk april* (1987), *Overspill* (1990), *Rødt regn* (1992), *Isdronningen* (1995), *Oslo-piken* (1998), *Tusenårsriket* (2002), *Nattmusikk* (2005) og *Bakmennene* (2009).

## Bibliografi
* *Svart, svart og et tynt lag hvitt* &ndash; roman (1985)
* *Citydrømmer* &ndash; ungdomsroman (1986)
* *Libero. Loven vest for Geilo* &ndash; roman (1986)
* *Mørk april* &ndash; kriminalroman (1987)
* *Den eneste andre* &ndash; roman (1989)
* *Overspill* &ndash; kriminalroman (1990)
* *Blodets sang* &ndash; roman (1991)
* *Rødt regn* &ndash; kriminalroman (1992)
* *Vann. En vekkelse* &ndash; skuespill (1993)
* *Den sanne historien* &ndash; roman (1994)
* *Isdronningen* &ndash; kriminalroman (1995)
* *Tigrene tar avspark* &ndash; ungdomsroman (1996)
* *Tigrene finner formen* &ndash; ungdomsroman (1997)
* *Manndomsprøven* &ndash; roman (1997)
* *Tigrene i trøbbel* &ndash; ungdomsroman (1998)
* *Oslo-piken* &ndash; (1998)
* *Tigrene får cup-feber* &ndash; ungdomsroman (1999)
* *Fredstid* &ndash; roman (2000)
* *Tigrene nede for telling* &ndash; ungdomsroman (2000)
* *Tusenårsriket* &ndash; kriminalroman (2002)
* *Tigrene på opptur* &ndash; ungdomsroman (2002)
* *Pinse* &ndash; roman (2003)
* *Turbo* &ndash; ungdomsroman (2003)
* *Nattmusikk* &ndash; kriminalroman (2005)
* *Operasjon DIGG* &ndash; ungdomsbok (2005)
* *Veien til Maracana* &ndash; ungdomsroman (2006)
* *I den røde solens lys* &ndash; roman (2007)
* *Svart sommer* &ndash; ungdomsroman (2008)
* *Bakmennene* &ndash; kriminalroman (2009)
* *Skikongen* &ndash; roman (2011)
* *Tumbling Dice* &ndash; roman (2013)
* *Bålet* &ndash; roman, Gyldendal (2015)
* *Si bare ett ord* &ndash; roman, Gyldendal (2017)

## Referanser


## Kilder
*Presentasjon av Pål Gerhard Olsen i Forfatterkatalogen på Forfattersentrums nettsider

## Eksterne lenker
* Pål Gerhard Olsen hos Gyldendal norsk forlag 
* Pål Gerhard Olsen i NRK Forfatter
* Pål Gerhard Olsen i Dagbladet Forfatter
* Pål Gerhard Olsen i Aftenposten Alex
Piksel

En **piksel** (en sammenføyning av det engelske *picture element*, «bildeelement») er de individuelle lyspunktene som sammen danner et digitalt bilde. På moderne dataskjermer er pikslene så små og så mange at de ser ut som et jevnt bilde, men om man forstørrer et bilde ser man ofte et rutenett med mange små ensfargede ruter. 

Piksler blir også kalt pixler, bildeelementer eller bildepunkt. Piksler forkortes til px.

## Megapiksel

En megapiksel er 1 million piksler, og begrepet brukes ikke bare om antallet piksler i et bilde, men også for å uttrykke antall sensorer i et digitalkamera eller antallet visningselementer på en skjerm. For eksempel, et kamera med 2048×1536 sensorelementer sier man vanligvis har «3,1 megapikseler» (2048 × 1536 = 3&nbsp;145&nbsp;728).

## Pikseltetthet

Pikseltetthet blir ofte kalt for oppløsning. Betegnelsen ppi betyr piksler per tomme (inch), og brukes ofte for å beskrive størrelsesforholdet mellom piksel og mediet det presenteres i. For skjermbruk brukes ofte 72ppi, men når et digitalt bilde skal trykkes ber man ofte om 300ppi eller mer.

### Standard skjermoppløsninger

Standard skjermoppløsninger inkluderer:
* VGA 0,3 megapiksler = 640×480
* SVGA 0,5 megapiksler = 800×600
* XGA 0,8 megapiksler = 1024×768  (også kalt XVGA)
* SXGA 1,3 megapiksler = 1280×1024 
* SXGA+ 1,4 megapiksler = 1400×1050
* UXGA 1,9 megapiksler = 1600×1200 
* WUXGA 2,3 megapiksler = 1920×1200
* QXGA 3,1 megapiksler = 2048×1536
* WQXGA 4,1 megapiksler = 2560×1600 
* QSXGA 5,2 megapiksler = 2560×2048
* WQSXGA 6,6 megapiksler =  3200×2048
* QUXGA 7,7 megapiksler = 3200×2400
* WQUXGA 9,2 megapiksler = 3840×2400

## Se også
* Pikselkunst
* Rastergrafikk
* Vektorgrafikk

## Referanser


## Eksterne lenker
*
Benoît Mandelbrot

**Benoît B. Mandelbrot** (født 20. november 1924, død 14. oktober 2010) var en polsk-fransk matematiker, han ble berømt for sin analyse av den såkalte mandelbrotmengden. Den fremkom ved iterasjoner av et komplekst annengradsuttrykk på computer, der resultatene av iterasjonene ble uttrykt grafisk. Han var professor ved Yale University.

I 1993 ble han tildelt Wolfprisen i fysikk.

Mandelbrot var medlem av Det Norske Videnskaps-Akademi.

## Se også

* Fraktal
* Kaosteori
* Feigenbaum

## Referanser


## Eksterne lenker
* 
* 
*  New York Times – nekrolog
«Prinz Eugen» (1938)

**«Prinz Eugen»** var en tung krysser som tjenestegjorde i den tyske Kriegsmarine fra 1939 til slutten av den andre verdenskrig, senere ble hun brukt som målfartøy ved de amerikanske atomprøvesprengningene ved Bikini-atollen i Stillehavet. Vraket ligger i dag på grunn ved Enubujrevet, radioaktivt forurenset.

«Prinz Eugen» var støtteskip for «Bismarck» under krysserkrigen i Atlanterhavet i 1941 og deltok i det dramatiske slaget i Danmarkstredet i mai 1941 hvor slagskipet HMS «Hood», Royal Navys flaggskip, ble senket. Senere samme dag ble «Prinz Eugen» bevisst skilt fra «Bismarck» og klarte å flykte fra de forfølgende britiske skipene. Etter å ha forsøkt å drive krysserkrig på egen hånd i Atlanterhavet, returnerte krysseren til Brest i Frankrike den 1. juni 1941. Under et bombeangrep av RAF den 1. juli ble «Prinz Eugen» truffet av bomber mens den lå i dokk. Bomben detonerte i fremre del av skipet og tok livet av 60 av mannskapet.

Etter at britene hadde senket «Bismarck», beordret Hitler stopp i krysserkrigen med overflatefartøy i Atlanterhavet. I februar 1942 dro «Prinz Eugen» fra Tyskland til Norge. Den 12. februar 1942 ble skipet torpedert av den britiske undervannsbåten HMS «Trident». Etter midlertidige reparasjoner i Trondheim, returnerte «Prinz Eugen» til Kiel for fullstendig reparasjon. Den ble da ikke operasjonell før i februar 1943. To forsøk på å ta seg til Norge igjen samme år mislyktes. Fra august 1944 ble «Prinz Eugen» brukt i forsvaret mot de fremrykkende sovjetiske styrkene i Øst-Preussen, de baltiske landene og for å bringe tyske flyktninger til Tyskland. Den 15. oktober 1944 kolliderte hun p.g.a. tåke, med krysseren «Leipzig», hvorved «Leipzig» nesten ble delt i to.

Fra den 20. april 1945 lå hun til kai i København og ble ikke brukt mer under krigen p.g.a. drivstoffmangel. Da krigen var over var «Prinz Eugen» det ene av bare to kryssere i den tyske Kriegsmarine som fremdeles var i drift (det andre var «Nürnberg»). Hun ble da overført til US Navy. Prinz Eugen ble deretter slept til Stillehavet via Philadelphia og Panamakanalen. Skipet overlevde to tester med atombomber 1. juli 1946 og 25. juli. Prinz Eugen ble grundig forurenset med radioaktivt nedfall, men led ingen strukturelle skader fra eksplosjonene.

## Eksterne lenker
*
Negentropi

**Negentropi** er en forkortelse for negativ entropi og er dermed entropi med negativt fortegn. Den kan betraktes som et mål for hvor sterkt en stokastisk variabel avviker fra en uniform fordeling. Fordi entropien (uorden eller tilfeldighet) i en uniform fordeling er maksimal er fordelingens negentropi samtidig minimal. Negentropi kan dermed også betraktes som et mål for orden.

Etter Shannon var informasjon blitt definert som *negativ entropi*.
I informasjonsteorien interpreteres negentropien som stor når en tegnfølge inneholder mye informasjon (lite uorden), og som liten i en tilfeldig tegnfølge (mye uorden). Dermed er *negentropi* å betrakte som en alternativ betegnelse på *informasjonsbegrepet*.

## Se også
* Normalfordeling

## Referanser
Kader Walid

**Kader Walid** er et egyptisk pansret personellkjøretøy med fire hjul.  Det ble utviklet på 1960-tallet og er i tjeneste med flere land.  Det er basert på Magirus Deutz lastebil produsert i Egypt.

## Varianter
;Minelegger: En enkel Walid med en renne for minelegging bakpå.  Stridsvognminene blir liggende på bakken, og kan graves ned for hånd.
;Røyklegger: Modifisert av SAKR for å skyte røykraketter.

## Kilder
* *Jane's Armour and artillery 1997-98*, ISBN 0-7106-1542-6
SKPF m/42

**SKPF m/42** er et svensk pansret personellkjøretøy med fire hjul, utviklet under andre verdenskrig.  De tjente mest med svenske styrker, i Sverige og med FN i Kongo og på Kypros, men 15 stykker ble kjøpt av FN og ble brukt av indiske og irske FN-soldater i løpet av Kongokrisa.

## Referanser


## Eksterne lenker
*
Perpetuum mobile

**Perpetuum mobile** er latin, og betyr *evig bevegelse*. Dette var navnet tidligere tiders forskere brukte til å betegne en hypotetisk maskin, som skulle kunne gå til evig tid, uten at driv- eller brennstoff tilføres. Mer folkelig har den ofte blitt kalt for **evighetsmaskin**.

Det var fysikeren Clausius som foreslo at termodynamikkens andre hovedsetning kunne formuleres i utsagnet om at *«det er umulig å konstruere en syklisk maskin som ikke har noen annen virkning enn å overføre varme fra et kaldt til et varmere legeme»*. Dette utsagnet kunne da vises å være ensbetydende med at *perpetuum mobile er umulig*.
En evighetsmaskin bryter også med Termodynamikkens første hovedsetning som sier at mengden energi er konstant. Dette betyr at en maskin kan ikke gi ut mer energi enn den blir tilført.

Det var termodynamikkens store fortjeneste, at den kunne gi fred til alle de forskerne som hadde viet sine liv til å finne opp en
evighetsmaskin, da det altså viste seg å være umulig. Dette har likevel ikke stoppet folk i nyere tid fra å prøve. Spesielt kan nevnes Howard Johnson som i 1979 lyktes i å få patent US4151431 http://www.google.com/patents?vid=USPAT4151431 hos det amerikanske patentkontoret, for en såkalt magnetmotor. Denne skulle utnytte en kombinasjon av magneter i en rotor som skulle gi større kraft i en rotasjonsretning enn i den andre. Det skulle slik bli skapt en rotasjon uten tilførsel av energi.

En kan tenke seg en «maskin» som aldri stopper opp, for eksempel en romstasjon som roterer til evig tid. Dette er mulig etter Newtons første lov, som sier at en gjenstand holder seg i ro eller i konstant bevegelse dersom ingen krefter virker på den. Men romstasjonen bruker ikke rotasjonen sin til å lage strøm, overføre varme eller utføre andre arbeid, dette ville bryte med termodynamikkens første og andre hovedsetning. Når den ikke kan gjøre noe av dette kan den egentlig ikke kalles en maskin heller. 

Lignende argument kan føres for at superledere, der elektrisk strøm kan sendes i ring til evig tid uten tap, ikke kan brukes til å konstruere en evighetsmaskin.

## Referanser
Vuelta a España 2005

Den **60. utgaven av [[Vuelta a España]]** ble arrangert i tidsrommet 27. august til 18. september 2005. Rittet besto av 21 etapper på totalt 3358 kilometer, heriblant to tempoetapper. Vuelta a España teller med i UCI ProTour 2005. Rittet er et av syklingens tre store Grand Tours.

Roberto Heras hadde den raskeste tiden i mål, men ble senere tatt i doping, og seieren gikk til Denis Mensjov. Heras anket til CAS, og fikk seieren tilbake i 2011. Thor Hushovd var eneste norske deltager. Han vant den femte etappen. Hushovd trakk seg på grunn av mageproblemer under den 11. etappen. Etter 10. etappe ledet Hushovd konkurransen om den blå spurttrøya, 19 poeng foran Alessandro Petacchi. Petacchi vant fem etapper.

## Etapper

## Sammenlagt

## Poengkonkurransen

## Klatretrøya

## Kombinasjonskonkurransen
Poengene i kombinasjonskonkurransen regnes ut ved å summere plassering i de andre konkurransene

## Lagkonkurransen

## Se også
*Liste over utøvere i Vuelta a España 2005

## Eksterne lenker

*
BTR-40

**BTR-40** er et sovjetisk pansret personellkjøretøy med fire hjul, utviklet fra 1944.  Det kom i tjeneste med sovjetiske styrker i 1950, og er eksportert til en rekke land.

## Eksterne lenker
*
Raisa Gorbatsjova

**Raisa Maksimovna Gorbatsjova** (russisk: Раиса Максимовна Горбачёва; født **Titarenko** (russisk: Титаре́нко, 5. januar 1932 i Rubtsovsk i Sibir, død 20. september 1999 i Münster i Westfalen) var en russisk sosiolog. Hun var gift med Sovjetunionens siste leder Mikhail Gorbatsjov.

Hun var datter av en ukrainsk jernbanearbeider fra Tsjernihiv, mens moren var bonde fra Sibir som ikke kunne skrive eller lese til hun var i tyveårene.

## Referanser


## Eksterne lenker

* https://web.archive.org/web/20050908124908/http://fembio.org/frauen-biographie/raissa-gorbatschowa.shtml
Kirklandet

**Kirklandet** (ofte skrevet **Kirkelandet**) er ett av fire «land» som omkranser havna i Kristiansund kommune i Møre og Romsdal. Gomalandet og Kirklandet utgjør sammen en øy på ca. 5,94 km². De to landene er klart atskilte i kristiansundernes «mentale kart» over byen. Det høyeste punktet på Kirkelandet er Varden 78 moh.

I tillegg til byens sentrum finnes her Kirkelandet kirke, Festiviteten (Kristiansunds operahus), Varden, Klubba, Vågen og turområdet Kringsjå med Kristiansund krematorium og gravlund. 

Kaibakken er hovedgaten på Kirklandet og i Kristiansund by.

Det er anløp for Hurtigruten og turistskip, samt sundbåtkai på Piren og hurtigbåtanløp til Trondheim.  

Kirklandet er forbundet med Innlandet med Sørsundbrua, og er landfast med Gomalandet. Kirklandet ble tidlig i byens historie hovedøya i byen. Her bodde flest mennesker, og her var det naturlig å bygge byens første kirke. Landet må derfor ha hatt et annet navn før den første Kirkelandet kirke ble bygd.

Stavemåten Kirklandet er i samsvar med den lokale uttale, men skrives oftest *Kirkelandet*.

## Referanser
Renault VAB

**Renault VAB** (fransk: *Véhicule de l'Avant Blindé*) er en serie pansrede personellkjøretøyer som ble satt i produksjon av Renault og Panhard etter spesifikasjoner fra den franske hæren for et kjøretøy til bruk på slagmarken.

Kjøretøyet finnes som både 4x4 og 6x6.  Det franske forsvaret valgte 4x4-versjonen, og produksjon startet i 1976.  Sent i 1991 hadde over 4&nbsp;800 4x4-varianter for hæren og 4x4- og 6x6-varianter for eksport blitt bygget.

Vognføreren sitter framme til venstre, vognkommandør til høyre, motoren er bak føreren med en small gangvei på høyre side.  Bak i vogna er det rom for 10 infanterister (4x4) på klappseter langs hver side.  Det er takluker og to dører bak i vogna.  Kjøretøyet er amfibisk, med propeller eller vannjeter montert bak.

I 1991 kom en nyere variant, VAB NG, med en del forbedringer. Fra juli 2019 har den franske hær begynt å fase ut VABene til fordel for en nyere type kjøretøy, **VBMR Griffon** (*Vehicule Blindé Multi-Rôles*).

## Varianter
* VAB Echolon – verkstedvogn
* VCAC HOT – panserjager med fire HOT-missiler
* VCAC MILAN – panserjager med to Milan-missiler
* VAB PC – kommandovogn
* VAB Transmission – sambandsbærer
* VAB ingeniørvogn
* VAB for elektronisk krigføring
* VMO – politivogn
* VAB Sanitaire – ambulanse
* VTM 120 – 120 mm bombekasterbærer
* VPM 81 – 81 mm bombekasterbærer
* VAB for luftvern med 2 x 20 mm luftvernkanoner (brukt av Oman)
* VAB for ABC-krigføring
* VAB for bergning
* VAB som TOW-bærer
* VAB med Matra Mistral luftvernmissiler

VAB-komponenter er også brukt i designet av VBC-90 6x6 panserbil.

## Kamphistorie
VAB har vært så å si alle steder franske styrker har vært.  Mest framtredende har vært Kuwait, Jugoslavia og Afrika.

## Brukere
VAB er i bruk med Brunei, den Den sentralafrikanske republikk, Kypros Frankrike, Elfenbenskysten, Libanon, Mauritus, Marokko, Oman, Qatar, De forente arabiske emirater og andre land fabrikanten ikke vil offentliggjøre.

Norske fredsbevarende styrker i Libanon (UNIFIL) har også brukt et lite antall VAB.

## Eksterne lenker
* 
* Reklame på armytechnology.com (engelsk)
Michael Frayn

**Michael Frayn** (født 8. september 1933) er en britisk dramatiker og forfatter.

Han er blant annet kjent for skuespillene *København* om fysikerne Niels Bohr og Werner Heisenberg, og senere *Demokrati* som handler om den tyske kansleren Willy Brandt og spionen Günter Guillaume som førte til førstnevntes fall. Stykket ble satt opp på Nationaltheatret i Norge høsten 2005. *Demokrati* hadde première i London i 2003 og var en stor suksess. Det ble spilt på det engelske nasjonalteateret og i Londons West End, samt på Betty Nansen Teatret i København og på Brooks Atkinson Theatre på Broadway.

Hans romaner, som *Towards the End of the Morning*, *Headlong* og *Spies*, har også vært både kritiske som salgsmessige suksesser, noe som har gjort ham til en av en håndfull forfattere i engelsk språk som har lyktes både med drama og skjønnlitterær prosa. Hans verker fremmer ofte filosofiske spørsmål i en humoristisk sammenheng. Frayns hustru er Claire Tomalin, forfatter av biografier og er litteraturjournalist.

## Priser og utmerkelser (utvalg)
*  – Hawthornden Prize for *The Russian Interpreter*
*  - Somerset Maugham Award for *[[The Tin Men]]*

## Referanser


## Eksterne lenker
* 
* 
*  Biografi hos *British Council*
*  Portrett  hos *BBC Four*
Ousmane Issoufi Maïga

**Ousmane Issoufi Maïga** (født i 1945 nær Gao) er en politiker fra Mali. Han var Malis statsminister fra 2004 til 2007. 

## Bakgrunn
Issoufi studerte økonomi ved Universitetet i Kyiv (Ukraina – på den tiden en del av Sovjetunionen) og ved Det amerikanske Universitetet i Washington D.C., hvor han tok utdannelse innenfor bank og finans.  Han har arbeidet for Verdensbanken og i det franske finansdepartementet, hvor han var underdirektør for *Caisse autonome d’amortissement*.

## Politisk karriere
I 2002 ble han minister for ungdom og sport i Mali, og var ansvarlig for Malis vertskap for African Nations Cup samme år.

Etter valget av Amadou Toumani Touré som Malis president, ble Issoufi en del av regjeringen til statsminister Ahmed Mohamed ag Hamani den 14. juni 2002 som finansminister. Etter omrokkeringer i regjeringen 16. oktober 2002 ble han minister med ansvar for transport og infrastruktur.  

29. april 2004 ble han utnevnt til statsminister. Han trådte tilbake 27. september 2007 og ble erstattet av Modibo Sidibé.

## Referanser
Pour l’Afrique et pour toi, Mali

***Pour l'Afrique et pour toi*** (fransk: *For Afrika og for deg, Mali*) er nasjonalsangen til det afrikanske landet Mali.

## Tekst

:À ton appel, Mali,
:Pour ta prospérité
:Fidèle à ton destin
:Nous serons tous unis,
:Un peuple, un but, une foi.
:Pour une Afrique unie
:Si l'ennemi découvre son front
:Au dedans ou au dehors
:Debout sur les remparts
:Nous sommes résolus de mourir.

:*Refreng :*
::Pour l'Afrique et pour toi, Mali,
::Notre drapeau sera liberté.
::Pour l'Afrique et pour toi Mali
::Notre combat sera unité.
::Ô Mali d'aujourd'hui
::Ô Mali de demain
::Les champs fleurissent d'espérance
::Les c&#339;urs vibrent de confiance

:Debout villes et campagnes
:Debout femmes, jeunes et vieux
:Pour la patrie en marche
:Vers l'avenir radieux
:Pour notre dignité
:Renforçons bien nos rangs
:Pour le salut public
:Forgeons le bien commun
:Ensemble au coude à coude
:Faisons le sentier du bonheur.

:*(Refreng)*
 
:La voie est dure très dure
:Qui mène au bonheur commun
:Courage et devouement
:Vigilance à tout moment
:Vérité des temps anciens
:Vérité de tous les jours
:Le bonheur par le labeur
:Fera le Mali de demain.

:*(Refreng)*
 
:L'Afrique se lève enfin
:Saluons ce jour nouveau
:Saluons la liberté
:Marchons vers l'unité
:Dignité retrouvé
:Soutient notre combat
:Fidèle à notre serment
:De faire l'Afrique unie
:Ensemble debout mes frères
:Tous au rendez-vous de l'honneur.

Vi svarer på ditt rop, Mali,
For at du skal blomstre
Sterk i troen på din skjebne
Skal vi alle stå sammen,
Ett folk, ett mål, én skjebne.
For et forenet Afrika
om så fienden viser seg
Innenfor eller utenfor
Vi står oppreist på festningsmurene
Rede til å dø.

Refreng :

:For Afrika og for deg, Mali,
:Vårt flagg vil være vår frihet.
:For Afrika og for deg, Mali
:Vår kamp er forent.
:O Mali fra i dag
:O Mali fra i morgen
:Åkrene blomstrer av håp
:Hjertene dirrer av tillit

Stå opp, byer og land
Stå opp, kvinner, unge og gamle 
For fedrelandet som er på vei
Mot en strålende fremtid.
La oss slutte rekkene
for å verne om vår verdighet
La oss sammen skape fellesgoder
for å trygge vårt folk
La oss skulder ved skulder
bygge veien til lykken.

(Refreng)

Det er en tung, tung vei
som fører til en felles lykke 
Mot og hengivenhet
Bestandig årvåkenhet
Sannheten [vi har arvet] fra de gamle tider
Den evige sannheten
Lykke gjennom arbeid
Skal skape morgendagens Mali

(Refreng)

Endelig reiser Afrika seg
Vi hilser den nye dagen
Vi hilser friheten
Vi marsjerer mot samhold
Vår gjenfunne verdighet
er til støtte for vår kamp
Tro mot vår ed
om å forene Afrika
Stå oppreist sammen, mine brødre
når dere på nytt ser æren komme
Ludwig Boltzmann

**Ludwig Eduard Boltzmann** (født 20. februar 1844 i Wien i Østerrike, død 5. september 1906 i Duino ved Trieste) var en østerriksk fysiker.

## Liv og virke
### Bakgrunn
Ludwig Boltzmanns far, Ludwig Georg Boltzmann, arbeidet i skattevesenet. Farfaren, som hadde flyttet til Wien fra Berlin, var klokkemaker. Ludwigs mor, Katharina Pauernfeind, kom opprinnelig fra Salzburg. 

Han fikk sin første skolegang med privatlærere i hjemmet. Da han var femten år gammel, døde faren.

Ludwig Boltzmann studerte ved gymnaset i Linz og deretter (1863–1866) ved universitetet i Wien. Boltzmann fulgte der den berømte fysikeren Josef Stefans undervisning og var hans assistent.

### Fysiker
I 1869 fikk Ludwig Boltzmann et professorat i matematisk fysikk ved Karl-Franzens-Universität Graz; han bekledde dette professoratet fra 1869 til 1873, og var deretter professor i fysikk fra 1876 til 1890.

Bolzmann var en av grunnleggerne av kinetisk gassteori, som består i anvendelsen av statistiske lovmessigheter på molekylære prosesser. Boltzmann utledet uavhengig av James Clark Maxwell fordelingsfunksjonen for energi og hastighet til gassmolekyler, og begrunnet den empiriske lov – kalt Stefan-Boltzmanns lov – for den samlede utstråling fra det sorte legemet, som hans lærer Josef Stefan hadde funnet. 

Beregningsmetoden Boltzmann-fordeling er også oppkalt etter ham; det er en statistisk sannsynlighetsfordeling for å beskrive energien til identiske partikler i et system som er i termisk likevekt. 

Boltzmann har også en fysisk konstant oppkalt etter seg, Boltzmanns konstant, *k<sub>B</sub>* , som er målt til:

: *k<sub>B</sub>* = 1.380 6505(24) × 10−23 J/K

Den inngår primært i formelen som han fant for beregning av entropien i et system.

Han ble utnevnt til æresdoktor ved Det Kongelige Fredriks Universitet (nå: Universitetet i Oslo) i forbindelse med feiringen av 100-årsdagen for Niels Henrik Abels fødsel i 1902.

I alderdommen led han mye av sykdom. Han gjorde slutt på lidelsene ved å ta sitt eget liv i 1906.

## Referanser


## Litteratur
* Engelbert Broda: *Ludwig Boltzmann: Mensch • Physiker • Philosoph.* Franz Deuticke, Wien 1955. Englische Übersetzung: *Ludwig Boltzmann: Man–Physicist–Philosopher*, Ox Bow Press 1983, ISBN 0-918024-24-2.
* Wolfgang Stiller: *Ludwig Boltzmann: Altmeister der klassischen Physik. Wegbereiter der Quantenphysik und Evolutionstheorie.* Barth, Leipzig 1988.
* Carlo Cercignani: *Ludwig Boltzmann: The Man Who Trusted Atoms.* Oxford 2006, ISBN 0-19-857064-3.
* John T. Blackmore (utg.): *Ludwig Boltzmann: His Later Life and Philosophy, 1900-1906. A Documentary History.* Kluwer Academic Publishers, Dordrecht 1995, ISBN 978-90-481-4492-1.
* David Lindley: *Boltzmanns Atom: The Great Debate That Launched A Revolution In Physics.* Free Press 2001, ISBN 0-684-85186-5.
* Ilse Maria Fasol-Boltzmann, Gerhard Ludwig Fasol (utg.): *Ludwig Boltzmann (1844–1906). Zum hundertsten Todestag*. Springer, Wien, New York 2006, ISBN 978-3-211-33140-8.
* Eric Johnson: *Anxiety and the Equation: Understanding Boltzmann's Entropy.* The MIT Press 2018, ISBN 978-0-262-03861-4.

## Eksterne lenker
* 
*
Liste over stortingsrepresentanter 1907–1909

**Liste over alle [[Stortinget|stortingsrepresentanter]] i perioden [[1907]] til [[1909]]**.  Listen omfatter alle som ble valgt til Stortinget. Det var totalt 123 representanter, fordelt med 72 til Venstre, 37 til Samlingspartiet, 10 til Det norske Arbeiderparti og 4 til Arbeiderdemokratene.

Venstres stortingsgruppe sprakk og utløste et regjeringsskifte i 1908 (se Det konsoliderte Venstre). En del av de moderate og liberale representantene som ble ekskludert fra Venstre, dannet partiet Frisinnede Venstre i 1909.

## Landkretser

### Smaalenenes amt

### Akershus amt

### Hedemarkens amt

### Kristians amt

### Buskeruds amt

### Jarlsberg og Larviks amt

### Bratsberg amt

### Nedenes amt

### Lister og Mandals amt

### Stavanger amt

### Søndre Bergenhus amt

### Nordre Bergenhus amt

### Romsdals amt

### Søndre Trondhjems amt

### Nordre Trondhjems amt

### Nordlands amt

### Tromsø amt

### Finmarkens amt

## Bykretser

### Fredrikshald

### Sarpsborg

### Fredrikstad

### Moss og Drøbak

### Kristiania

### Lillehammer, Hamar, Gjøvik og Kongsvinger

### Drammen

### Kongsberg og Hønefoss

### Holmestrand

### Tønsberg

### Larvik og Sandefjord

### Brevik

### Porsgrund

### Skien

### Kragerø

### Østerrisør

### Arendal og Grimstad

### Kristiansand

### Flekkefjord

### Stavanger

### Haugesund

### Bergen

### Aalesund og Molde

### Kristiansund

### Trondhjem og Levanger

### Bodø og Narvik

### Tromsø

### Hammerfest, Vardø og Vadsø

## Litteratur
* 

## Eksterne lenker
* Norsk samfunnsvitenskapelig datatjeneste
* kildevilkår
"(En del av) De data som er benyttet i denne publikasjonen er hentet
	fra Norsk samfunnsvitenskapelig datatjenestes Politikerarkiv. NSD
	er ikke ansvarlig for hverken analysen av dataene, eller for de
	tolkninger som her er gjort."
Amadou Toumani Touré

**Amadou Toumani Touré** (født 4. november 1948 i Mopti, Mali, død 10. november 2020 i Tyrkia) var Malis midlertidige president fra 1991 til 1992 og folkevalgte president fra 2002 til 2012. Han avsatte den militære diktatoren Moussa Traoré i 1991, og overleverte makten til sivile myndigheter året etter. Han vant presidentvalget i 2002 med støtte fra en bred koalisjon. Hans statsminister var Ousmane Issoufi Maïga. I 2012 ble han styrtet av Amadou Sanogo i et statskupp.

## Biografi
Amadou Toumani Touré ble født 4. november 1948 i Mopti, hvor han gikk på grunnskolen. Mellom 1966 og 1969 utdannet han seg som lærer ved École Normale Secondaire de Badalabougou i landets hovedstad Bamako.

Deretter gikk han inn i en av hærens fallskjermtropper. Her steg han raskt i gradene og etter utallige treningsleirer i Sovjetunionen og Frankrike ble han kommandør for fallskjermkommandoen i 1984.

I mars 1991, etter at offentlige demonstrasjoner brutalt ble slått ned på, deltok han i et statskupp mot den sittende diktatoren Moussa Traoré og ble leder for Overføringskomiteen for Folket Velferd, og fungerte som statsoverhode i tiden mot overgang til demokrati.

Han organiserte den nasjonale konferansen (mellom 29. juli og 12. august 1991) og deretter valget på lovgivende forsamling og presidentvalget i 1992. Da valgresultatet var klart, ga han fra seg makten til den nyvalgte presidenten Alpha Oumar Konaré. På grunn av dette fikk han tilnavnet «Demokratisoldaten».

I juni 2001 ble han FNs generalsekretær Kofi Annans spesialutsending til Den sentralafrikanske republikk etter et mislykket kuppforsøk der.

I september 2001 ba han om å bli dimittert fra hæren, noe som også ble innvilget. Han besluttet å starte opp sin politiske karriere ved å stille som kandidat i det kommende presidentvalget. I 2002 ble han president i Mali i 2002 etter å ha fått 64,35 % av stemmene i andre valgomgang. Hans hovedutfordrer Soumaila Cissé, en tidligere minister, fikk 35,65 % av stemmene.

Som president var han litt atypisk. Han er ikke medlem av noe politisk parti, og i regjeringen hans var alle politiske partier i landet representert. Han utnevnte Ahmed Mohamed ag Hamani til statsminister. Den 28. april 2004 måtte han gå av som statsminister og ble erstattet av Ousmane Issoufi Maïga.

Han grunnla og er leder for en hjelpeorganisasjon for barn.

21. mars 2012 ble det utført et statskupp mot president Touré. Kuppmakerne hevdet at han ikke hadde lyktes i å hanskes med tuaregopprøret i Mali i 2012 på en god måte. Etter kuppet hadde derimot de MNLA- og Ançar Dine-ledede opprørerne stor militær framgang, og den 6. april 2012 ble Azawad (den nordlige delen av Mali) erklært uavhengig fra resten av landet. Etter dette framforhandlet kuppmakerne og Den vestafrikanske økonomiske og monetære union ved Burkina Fasos president Blaise Compaoré en avtale hvor både Touré og kuppmakernes leder Amadou Sanogo skulle gå av til fordel for Dioncounda Traoré, som skulle bli landets midlertidige president fram til nye valg kunne avholdes.

## Referanser


## Eksterne lenker
*
Element

**Element** betyr *[[grunnstoff]]* eller *grunnemne* og angir
det stoffet, eller de stoffene, som en mener at andre ting er satt sammen av.

Berømt er antikkens teori om de fire elementene **vann**,
**luft**, **jord** og **ild**. Denne læren, om at alle ting var oppbygd
av disse fire elementene, ble hevdet av blant annet Empedokles
og Aristoteles. Et femte element ble også postulert, som man i
middelalderen kalte «kvintessensen».

I nyere tid, etter at kjemikerne med Lavoisier ble overbevist om
atomhypotesens riktighet, gikk en bort fra læren om de fire elementene,
og tenkte seg heller at materien var bygget opp av de kjemiske elementene,
som i dag er alminnelig godtatt og kjent via det periodiske system.

Etter Rutherfords oppdagelse av atomkjernen, og at denne, etter
Otto Hahns forsøk, viste seg spaltbar, har en kommet frem
til at de egentlige grunnelementene ikke er de kjemiske elementene,
men noe som er langt mindre. En stund mente en at de egentlige grunnelementene
måtte være protoner, nøytroner og elektroner, idet
samtlige kjemiske elementer kan bygges opp av disse tre.

Etter oppdagelsen av først kvarkteorien, og senere også ved eksperimenter,
som i dyp uelastisk elektronspredning, er en nå kommet frem til at det er
kvarkene som tilsynelatende utgjør de egentlige elementene.
Kvalsundtunnelen

**Kvalsundtunnelen** er en undersjøisk veitunnel som forbinder øyene Kvaløya og Ringvassøya i Troms fylke, og er en del av fylkesvei 863. Kvalsundtunnelen ble åpnet i 1988, og erstattet fergestrekninga mellom Futrikelv på Kvaløya og Skulgam på Ringvassøya.

## Se også
* Ryatunnelen
* Tromsøysundtunnelen
* Sørskartunnelen
* Veitunneler i Norge
* Undersjøiske veitunneler i Norge

## Referanser


## Eksterne lenker
*
Flaggermusvinger (film)

***Flaggermusvinger*** er en norsk spillefilm fra 1992 regissert av Emil Stang Lund. Engelsk tittel: *Batwings*.

Den er satt sammen av tre kortfilmer basert på noveller av Hans E. Kinck &ndash; «Den nye kapellanen», «Hvitsymre i utslaatten» og «Felen i ville skogen». Disse er omsluttet av en dialogløs rammefortelling.

Musikken fra filmen, komponert av Randall Meyers, ble senere utgitt på CD av Solaris Records.

## Den nye kapellanen
Opprinnelig produsert som kortfilm for Parabel Film i 1988 og klippet på nytt for *Flaggermusvinger*. Jon Eikemo spiller Jon Vassenden, faren i en isolert familie som er sykelig nysgjerrig på alle som går forbi det lille gårdsbruket.

«Den nye kapellanen» vant Amandaprisen.

## [[Hvitsymre i utslåtten|Hvitsymre i utslaatten]]
Opprinnelig produsert som kortfilm for Parabel Film i 1990 og klippet på nytt for *Flaggermusvinger*. Hildegun Riise spiller Gertrud, som har en affære med en forlovet prestesønn.

## Felen i ville skogen
Dette er det lengste segmentet, og det eneste nye. Lars Øyno spiller Torstein, som får ut angst gjennom felespill og roping i skogen.

## Skuespillere
* Lars Øyno som Torstein.
* Frank C. Bjørnsen som Den nye kapellanen.
* Sine Butenschøn som Farmoren.
* Ricky Danielsson som Dvergen.
* Jon Eikemo som Jon Vassenden.
* Tina Hartvig som Den lys-kledte.
* Liv Heløe som Tater-jenta.
* Knut Mikal Instanes som Vetle-Ola.
* Roar Kjølv Jenssen som prestesønnen.

## Eksterne lenker
* 
* Omtale hos Trondheim Filmklubb
Aleksandr Golubev

**Aleksandr Vjatsjeslavovitsj Golubev** (russisk Александр Вячеславович Голубев, født 19. mai 1972) er en russisk tidligere skøyteløper. 

Meget overraskende gikk han til topps på 500-meteren i Vikingskipet under OL 1994. Han plasserte seg ikke blant de tre fremste i noen andre internasjonale mesterskap, men står oppført med én enkeltseier på 500 meter i verdenscupen fra 1993.

## Personlige rekorder

## Referanser


## Eksterne lenker
* 
* 
*  Aleksandr Golubev på Jakub Majerski's Speedskating database (Adelskalender distanser og sammenlagt)
*  Aleksandr Golubev (sammenblanding av 2 navnebrødre den riktige her er for resultatene før år 2000) på The-Sports.org (mesterskaps- og noen verdenscup-resultater)
Malakkastredet

**Malakkastredet** er et smalt havområde i Indiahavet som ligger mellom øya Sumatra og Malayahalvøya i Sørøstasia. Stredet grenser til landene Indonesia, Malaysia og Singapore. Det er 800 kilometer langt. Det er verdens mest trafikkerte farvann med ca.  skipspasseringer i året. Transporten som skjer gjennom stredet står for en fjerdedel av verdens totale handel.

Sundet har navn etter havnebyen Malakka i Malaysia.

## Referanser


## Eksterne lenker
* 
* «Waterway To the World», artikkel i tidsskriftet ''Time'', 31. juli 2006 (engelsk)
* «Introduction to the Straits of Malacca», fra Malacca Straits Research and Development Centre (engelsk)
* «World Oil Transit Chokepoints», rapport fra U.S. Energy Information Administration (engelsk)
Sergej Fokitsjev

**Sergej Rostislavovitsj Fokitsjev** (russisk: Сергей Ростиславович Фокичев) (født 4. februar 1963) er en russisk tidligere skøyteløper. Han representerte Sovjetunionen.

Under OL 1984 i Sarajevo gikk han til topps på 500 meter foran japanske Yoshihiro Kitazawa og canadiske Gaétan Boucher.

## Personlige rekorder

## Sammenlagt i [[Verdenscupen på skøyter|Verdenscupen]]

– = ikke deltatt på distansen for nevnte sesong.

## Referanser


## Eksterne lenker
* 
*  Sergej Fokitsjev på Jakub Majerski's Speedskating database (Adelskalender distanser og sammenlagt)
*  Sergej Fokitsjev på www.isu.html.infostradasports.com